wickkiey/tamil-wikipedia-chunked huggingface dataset:
# தமிழீழத் தேசிய காற்பந்து அணி

## கொனிஃபா ஆசியக் காற்பந்தாட்டக் கிண்ணம், 2025

| பதிப்பு | ஆண்டு | நடத்தும் நாடு | முதலாம் இடத்திற்கான ஆட்டம் | மூன்றாம் இடத்திற்கான ஆட்டம் | அணிகளின் எண்ணிக்கை |  |  |
| --- | --- | --- | --- | --- | --- | --- | --- |
| 1 | 2023 | align= | **** | 3–1 | உமாங்கு | colspan=2 | 3 |
| 2 | 2025 | align= | **** | 5-0 | colspan=2 | 3 | } |
# சிந்தியர்

**சிந்தியர்** (*Chindians*) எனப்படுவோர் இந்தியா, சீனா ஆகிய இரண்டு பின்புலங்களையும் கொண்டோர் ஆவர். அதாவது சீன இந்தியக் கலப்பினக் குழந்தைகள் சிந்தியர்கள் ஆவர். பெரும்பாலும் இத்தகைய கலப்பினத் திருமணங்கள் மலேசியா, சிங்கப்பூரில் அதிகமாக நடைபெறுகின்றன.  
19ஆம் நூற்றாண்டில் கணிசமான அளவிற்கு சீனர்களும் இந்தியர்களும் மலேசியா, சிங்கப்பூருக்கு குடியேறினார்கள். அவர்களுக்குள் கலப்புத் திருமணங்கள் பரவலாக நடைபெற்றன.  
சிந்தியர்கள் சிங்கப்பூர், மலேசியா மட்டுமின்றி, இந்தியா, ஹாங்காங், மொரீசியஸ், பிலிப்பைன்ஸ், கயானா, ஜமைக்கா, திரினிடாட்டும் டொபாகோவும், இலங்கை ஆகிய நாடுகளிலும் குறிப்பிடத் தகுந்த அளவில் வாழ்கின்றனர்.
# சிந்தியர்

## தெற்காசியாவில் சிந்தியர்கள்

சிங்கப்பூரில் மட்டும் ஏறத்தாழ 60,000 சிந்தியர்கள் வசிப்பதாக உத்தேசிக்கப்படுகிறது சிங்கப்பூரில் மட்டுமே சிந்தியர்கள் தங்கள் அடையாள அட்டையில் சீன மற்றும் இந்திய இனம் என்ற இரட்டை இன அடையாளங்களைத் தெரிவிக்க அனுமதிக்கப்படுகின்றனர்.  
இந்தியப் பின்புலம் என்பது இந்தியர் மட்டுமின்றி, தெற்காசிய வம்சாவழியினரையும் சேர்த்தே குறிக்கிறது. பெரும்பாலான சிந்தியர்களுக்கு மாண்டரின் சீனமும், தமிழுமே முதல்மொழிகள். பிற இந்திய, சீன மொழிகளும் சிறுபான்மையினரால் பேசப்படுகின்றன. வழக்கமாக ஆங்கிலமே வீட்டின் பொது மொழியாக இருக்கும்.  
மலேசிய அரசு சிந்தியர்களுக்கு தந்தைவழி இனத்தையே அடையாளமாக எடுத்துக் கொள்கிறது. பெரும்பாலும் ஆண்கள் இந்திய (தமிழ்) வம்சாவளியினர் ஆவர். பிரபலமான சிந்தியர்கள் ஜுவாலா கட்டா, நிகோல் டேவிட், பெர்னார்டு சந்திரன், ஜெசிந்தா அபிசேகனாதன், இந்திராணி ராஜா ஆவர்.
# சிந்தியர்

## வாழ்க்கை முறை

இவர்களில் பெரும்பான்மையினர் சிங்கப்பூரிலேயே வசிக்கின்றனர். இன ஒற்றுமை காணப்படும் சிங்கப்பூரில் தங்கள் பிள்ளை எந்த மொழியைப் படித்தாலும் பெற்றோர்கள் பிரச்சனையாக எடுத்துக்கொள்வதில்லை. பெரும்பாலானோர் சீன மொழியைப் படிப்பதாகக் கூறப்படுகிறது.  
பல குடும்பங்களில் பிள்ளைகள் இந்திய, சீனப் பண்பாடுகள் இரண்டிலும் ஆர்வம் காட்டுகின்றனர். தங்கள் கலப்பினப் பின்புலத்தைப் பற்றி அதிகம் சிந்திப்பதில்லை என்றும் கூறுகின்றனர்,
# சிந்தியர்

## புகழ்பெற்றச் சிந்தியர்கள்

- வானேசா பெர்னாண்டஸ் Vanessa Fernandez பாடகர், வானொலி நிகழ்ச்சியாளர், சிங்கப்பூர்
- சென் கசின் Chen Gexin சீனப் பாடலாசிரியர், மலேசியா
- நிக்கோல் டேவிட் Nicol David உலகின் முதல் நிலை சுவர்ப்பந்து வீரர், மலேசியா
- பெர்னார்ட் சந்திரன், Bernard Chandran அலங்கார ஆடை வடிவமைப்பாளர், மலேசியா
- ஜெசிந்தா அபிஷேகானந்தன், Jacintha Abisheganaden நடிகை, சிங்கப்பூர்
- விவியன் பாலகிருஷ்ணன், Vivian Balakrishnan அரசியல்வாதி, சிங்கப்பூர்
- செரிலின் லிம் Cheryline Lim இசையமைப்பாளர் Virgin Records America, மலேசியா
- கேரன் டேவிட் Karen David மெகாலாயப் பாடகர் ஆங்கிலேயப் பாடலாசிரியர், இந்தியா
- ஜோனாதன் பூ Jonathan Foo துடுப்பாட்டக்காரர், கயானா
- ஜோனாதன் புத்ரா Jonathan Putra தொலைக்காட்சி நிகழ்ச்சியாளர், மலேசியா
- ஜுவாலா கட்டா Jwala Gutta பூப்பந்து விளையாட்டாளர், இந்தியா
- பிரான்சிஸ்கா பீட்டர் Francissca Peter பாடகர், மலேசியா
- ஜோசப் பிரின்ஸ் Joseph Prince கிறித்தவப் பாதிரியார்; சமயப் போதகர், சிங்கப்பூர்
- இந்திராணி ராஜா Indranee Rajah நாடாளுமன்றத் துணைச் சபாநாயகர், சிங்கப்பூர்
- சாய் அடோரா ராம் Shay Adora Ram Hannah Yeoh சுபாங் ஜெயா சட்டமன்ற உறுப்பினர் ஹன்னா இயோவின் மகள், மலேசியா
- மிச்சல் ஸ்ரீ ராம் Michelle Saram ஹாங்காங் நடிகை, [[சிங்கப்பூர்
- எட்வின் தம்பு Edwin Thumboo ஆங்கில மொழிக் கவிஞர், சிங்கப்பூர்
- பிரேமா இன் Prema Yin பாடகி, மலேசியா
- கெரி சென், Kerri Chen தொழிலதிபர், அமெரிக்கா
- அன்யா அவுங்-சீ, Anya Ayoung-Chee 2008 திரினிடாட் டொபாகோ அழகி; உலக அழகிப் போட்டியாளர்
- ரொனால்டு அர்குல்லி பங்கு பரிமாற்ற மையத்தின் தலைவர், அரசாங்க நிர்வாகச் செயலவை, ஹாங்காங்
# மிட் ராம்னி

**வில்லார்டு மிட் ராம்னி ** (Willard Mitt Romney,பிறப்பு: மார்ச் 12, 1947) ஓர் அமெரிக்க வணிகரும் 2012 தேர்தலில் ஐக்கிய அமெரிக்கக் குடியரசுத் தலைவர் பதவிக்கு குடியரசுக் கட்சி சார்பில் வேட்பாளராக நியமிக்கப் பட்டுத் தோல்வியடைந்தவரும் ஆவார். 2003 முதல் 2007 வரை மாசசூசெட்சு மாநிலத்தின் எழுபதாவது ஆளுநராக பணியாற்றி உள்ளார்.
# மிட் ராம்னி

## வாழ்க்கை வரலாறு

ஜார்ஜ் ராம்னி மற்றும் லெனோர் ராம்னி தம்பதியினருக்கு மகனாக மார்ச் 12, 1947 ஆம் ஆண்டு மிச்சிகனில் பிறந்தார். ஸ்டான்போர்ட் பல்கலைக்கழகத்தில் கல்வி பயின்றுகொண்டிருந்தபோதே 1966 ஆம் ஆண்டு தனது கல்வியை இடைமுறிவு செய்து மோர்மன் மிஷனரியின் இறைப்பணியாளராக தொண்டாற்ற பிரான்ஸ் நாட்டிற்குச் சென்றார். 1969 ஆம் ஆண்டு ஆன் டேவிஸ் ஏன்டா பெண்ணை மணந்தார். இந்த தம்பிதிகளுக்கு ஐந்து குழந்தைகள் பிறந்தன. 1971 ஆம் ஆண்டு பிரிகாம் யங் பல்கலைக்கழகத்தில், ஆங்கிலத்தில் இளங்கலைப் பட்டம் பெற்றார். 1975 ஆம் ஆண்டு ஹார்வர்டு பல்கலைக்கழகத்தில் முதுகலை வணிக மேலாண்மை பயின்று *பேக்கர் ஸ்காலர்* (Baker scholar) எனப்படும் முதல் வகுப்பில் தேர்ச்சி பெற்றர். பெயின் & கம்பெனி என்னும் நிறுவனத்தில் பணிபுரிந்து பின் 1984 ஆம் ஆண்டு *பெயின் காபிடல்* என்ற நிதி சார்ந்த நிறுவனத்தை தொடங்கினார். பின்னாளில் இது தேசிய அளவில் கவனிக்கத்தக்க நிறுவனமாக வளர்ந்தது. இது தவிர இவர் *சர்ச் ஆப் ஜீஸஸ் கிரிஸ்ட் ஆப் லேட்டர்-டே செயின்ட்* (The Church of Jesus Christ of Latter-day Saints) என்னும் மத அமைப்பில் *வார்டு பிஷப்* (Ward Bishop) தொடங்கி *ஸ்டேக் பிரசிடென்ட்* (Stake President) வரை சில பதவிகள் வகித்தார்.
# மிட் ராம்னி

## அரசியல் வழக்கை

2002 ஆம் ஆண்டு மாசச்சூசெட்ஸ் மாகாண ஆளுநராக தேர்ந்தெடுக்கப்பட்டார். 2008 ஆம் ஆண்டு தேர்தளின் பொது குடியரசுக் கட்சி வேட்பாளராவதற்கு சக கட்சிக்காரரான ஜான் மெக்கெய்ன் என்பவருடன் போட்டியிட்டார். ஆனால் இறுதியில் ஜான் மெக்கைன் வேட்பளராகும் தகுதியைப் பெற்றார். தொடர்ந்து 2012 ஆம் ஆண்டு ரான் பால் மற்றும் பிரட் கார்கர் போன்றோருடன் போட்டியிட்டு கட்சியின் அதிகாரப்பூர்வ வேட்பாளராகும் தகுதியைப் பெற்றுள்ளார். நவம்பர் 6, 2012ம் ஆண்டு நடைபெற்ற அதிபர் தேர்தலில் பராக் ஒபாமாவிடம் தோல்வியடைந்தார்.
# சைமன் மாரியசு

**சைமன் மாரியசு ** (*Simon Marius*, செருமானியப் பெயர்: *Simon Mayr*) (சனவரி 10, 1573 – திசம்பர் 26, 1624) ஓர் செருமானிய வானியலாளர். செருமனியின் அன்சுபாக் பிரின்சிபாலிட்டியில் உள்ள குஞ்செனாசென்னில் பிறந்த சைமன் தமது வாழ்நாளின் பெரும்பகுதியை அன்சுபாக் நகரத்தில் கழித்தார்.
வியாழனின் முதன்மையான நான்கு துணைக்கோள்களை கண்டறிந்தது குறித்து இவருக்கும் கலீலியோ கலிலிக்குமிடையே சர்ச்சை எழுந்தது. 1614இல் மாரியசு வியாழனையும் அதன் துணைக்கோள்களையும் விவரித்து *முண்டஸ் ஐயோவியலிஸ்* என்ற நூலை வெளியிட்டார். இதில் கலீலியோவிற்கு சில நாட்கள் முன்னதாகவே தாம் கண்டறிந்ததாகக் குறிப்பிட்டிருந்தார். இதனை எதிர்த்த கலீலியோ தம்மைப் போன்ற ஒரு கண்டுபிடிப்பையே மாரிசு கண்டுள்ளதாகவும் 1610இல் தாம் வெளியிட்ட வரைபடத்தைப் போன்றே அவருடையதும் உள்ளதென்று காட்டினார். மாரியசு தனிப்பட்ட முறையில் இந்த நிலவுகளை கண்டறிந்திருக்கலாம் என்றும் ஆனால் கலீலியோவிற்குப் பிறகே கண்டறிந்திருப்பார் என்றும் கருதப்படுகிறது.  
யார் முதலில் கண்டது என்பது தெளிவாக இல்லாது போனாலும் இந்த துணைக்கோள்களுக்கான தொன்மவியல் பெயர்கள் (ஐஓ, ஐரோப்பா, கனிமீடு மற்றும் காலிஸ்டோ) மாரியசால் கொடுக்கப்பட்டவையே:  
:::*Io, Europa, Ganimedes puer, atque Calisto*
::::*lascivo nimium perplacuere Iovi.*
:::*தொன்மவியல் பாத்திரங்களான ஐஓ, ஐரோப்பா,கனிமீடு மற்றும் காலிஸ்டோ காமவெறி கொண்ட வியாழனின் இச்சையைத் தீர்த்தனர்.*  
சைமன் மாரியசு அந்திரொமேடா "நெபுலா"வையும் கண்டறிந்தார். மாரியசின் பணி குறத்த கட்டுரைகள் அரிதாக இருப்பினும் எஞ்சியுள்ளவை அவரது வானியல் திறனுக்குப் பறை சாற்றுகின்றன:
- 1612இலேயே அந்திரொமேடா பேரடையின் விட்டத்தை அளந்து அதன் விளிம்பில் வெளிர் ஒளியாகவும் மையத்தை நோக்கிச் செல்லச் செல்ல ஒளிப்பொலிவு கூடுவதையும் கண்டறிந்தார்.
- தனது தொலைநோக்கியில் விண்மீன்களின் பொய்த்தோற்ற வட்டங்களைக் கண்டறிந்தார்.
- வியாழனின் நிலவுகளை ஆய்வு செய்து அவற்றின் சுற்றுப்பாதைக் கூறுகளை கலீலியோவைவிட துல்லியமாக கணித்தார்.
- 1572ஆம் ஆண்டு டைகோ பிராகெ சூப்பர்நோவாவின் அமைவிடத்தையும் அதிலுள்ள விண்மீன் "வியாழனின் மூன்றாவது நிலவை விட ஒளி மங்கலாக இருப்பதை"யும் கண்டிருந்தார்.
# சைமன் மாரியசு

## பணி

- *Mundus Iovialis anno MDCIX Detectus Ope Perspicilli Belgici* (*Die Welt des Jupiter, 1609 mit dem flämischen Teleskop entdeckt*; Lateinisches Faksimile und deutsche Übersetzung; Hrsg. und bearb. von Joachim Schlör. Naturwiss. begleitet und mit einem Nachw. vers. von Alois Wilder), 1614
- Zinner, E., "Zur Ehrenrettung des Simon Marius", in: *Vierteljahresschrift der Astronomischen Gesellschaft*, 77. Jahrgang, 1. Heft, Leipzig 1942
- Bosscha, J., "Simon Marius. Réhabilitation d´un astronome calomnié", in: *Archives Nederlandaises des Sciences Exactes et Naturelles*, Ser. II, T. XII, S. 258 - 307, 490 - 528, La Haye, 1907
# பிரீடவுன்

**பிரீடவுன்** , சியெரா லியொன் நாட்டின் தலைநகரமும் மிகப்பெரிய நகரமும் ஆகும். நாட்டின் மேற்குப் பகுதியிலுள்ள இந்நகரம், அத்திலாந்திக் பெருங்கடலில் உள்ள ஒரு முக்கிய துறைமுக நகரம் ஆகும். இது சியெரா லியொனின் பொருளாதார, நிதி, கலாச்சார, கல்வி மையம் ஆகும். நகரின் பொருளாதாரம் அதன் துறைமுகத்தைச் சார்ந்து காணப்படுகின்றது. 2004 ஆம் ஆண்டு மக்கட்டொகைக் கணக்கெடுப்பின் படி நகர மக்கட்டொகை 772,873 ஆகும். நகரின் தற்போதைய மக்கட்டொகை 1,070,200 என மதிப்பிடப்பட்டுள்ளது. இது சியெரா லியொன் நாட்டின் மக்கட்டொகையில் ஏறத்தாழ 17% ஆகும். பெரும்பான்மையாக *சியெரா லியொன் கிரியோல் மக்களைக்* கொண்டிருந்தாலும், இது நாட்டின் அனைத்து இனக் குழுக்களும் கணிசமான அளவில் வாழும் நகரமாக விளங்குகின்றது.
# வாய்ப்பாட்டு எடை

**மூலக்கூறு வாய்ப்பாட்டு எடை** (Molar mass) என்பது ஒரு சேர்மத்தின், மூலக்கூறு வாய்ப்பாட்டில் உள்ள அனைத்து அணுக்களுடைய நிறைகளின் கூட்டித்தொகையே ஆகும். அது மூலக்கூறாகவும், மூலக்கூறாய் இல்லாமலும் இருக்கலாம்.  
NaCl, சோடியம் குளோரைடின் வாய்ப்பாட்டு எடையானது சோடியத்தின் அணு நிறை அல்லது எடையையும், குளோரினின் அணு நிறை அல்லது எடையையும், கூட்டித்தொகை ஆகும்.
# முகவீணை

**முகவீணை** அல்லது **கட்டைக்குழல்** என்பது ஒரு துளைக் கருவி வகை தமிழர் இசைக் கருவி ஆகும். நாதசுவரம் போன்று ஆனால் அதை விட குட்டையானது இந்தக் கருவி ஒன்றரை அடி உயரம் கொண்டது. பரவலாக அறியப்பட்ட நாதசுவரத்தின் ஆதிவடிவம்.தூத்துக்குடி, விருதுநகர், மதுரை ஆகிய மாவட்டங்களில், இக்கலை மிகச் சிலரால் நிகழ்த்தப்படுகிறது.  
கட்டைக்குழல், தவில், பம்பை, உறுமி ஆகிய இசைக்கருவிகள், இக்கலையில் பயன்படுத்தப்படுகின்றன. ஆச்சா மரத்தினால் செய்யப்படும் இக்கருவியில் ஓசையிடுவதற்கு, ஏதுவாக ஏழு அல்லது எட்டு துளைகள் காணப்படும். இக்குழலின் ஓசை, நாயனத்தின் ஓசையைவிட, உச்ச நிலை அதிர்வைக் கொண்டது. ஒரு காலத்தில் கர்நாடக இசைக் கச்சேரிகளில் இசைக்கப்பட்டுவந்த இது தற்போது திரைப்பட இசையினையே இக்கலைஞர்கள் பெரிதும் இசைக்கின்றனர்.  
தற்பொழுது திருவைகுண்டம் கள்ளபிரான் கோயில், திருவாரூர் தியாகராஜர் கோயில், மயிலாப்பூர் கபாலீசுவரர் கோயில் உள்ளிட்ட சில கோயில்களில் மட்டுமே முகவீணை வாசிக்கும் பழக்கம் உள்ளது. பெரும்பாலும் வைணவக் கோயில்களில் அர்த்த ஜாம்ப் பூசையின்போது இதை வாசிக்கும் பழக்கம் உள்ளது. தவிலுடன் கூடிய நாகசுரத்தை *பெரிய மேளம்* என்றும், தவில் இல்லாம இந்தக் கருவியை *சின்ன மேளம்* என்றும் அழைக்கிறார்கள்.  
கோயில்களிலும், ஆட்டங்களிலும், கூத்துக்களிலும் இக்கருவி பயன்பட்டு வந்திருக்கிறது. இக்கலையின் நிலை, தற்போது மதிப்பிழந்து காணப்படுகிறது.
# தாரை (இசைக்கருவி)

**தாரை** என்பது ஒரு தமிழிசை கருவி. இது திருவிழாக்கள், நாட்டுப்புற நடனங்கள் மற்றும் திருமணங்கள் ஆகியவற்றின் போது இசைக்கப்படும் ஒரு பாரம்பரிய கருவியாகும். தமிழ்நாடு மற்றும் கேரளாவின் சில பகுதிகளில் இந்த கருவி முக்கியமாக வாசிக்கப்படுகிறது. இந்த கருவியில் பல வகைகள் உள்ளன, நீளமான மற்றும் குறுகிய தாரைகள், வளைந்த அல்லது நேர் தாரைகள். மேலும் வெளிப்புற குழாய் உலோகம் அல்லது மரத்தால் செய்யப்படலாம். இந்த வாத்தியம் பொதுவாக தப்பட்டை உடன் இசைக்கப்படும். மேலும் பாரம்பரிய நிகழ்வுகள் மற்றும் விழாக்களில் பாரம்பரிய தவில் மற்றும் நாதஸ்வரம் இசைக்கருவிகளுடன் இசைக்கப்படலாம்.
# தாரை (இசைக்கருவி)

## வரலாறு

இந்த கருவியின் சரியான தோற்றம் தெளிவாக இல்லை. இந்த கருவியானது தமிழ் மக்களால் உருவாக்கப்பட்டு பயன்படுத்தப்பட்ட பண்டைய பூர்வீக இசைக்கருவிகளில் ஒன்று. கிபி 6 ஆம் நூற்றாண்டை சேர்ந்த பன்னிரண்டு-தொகுதிகள் கொண்ட *திருமுறை* தொகுப்பு, இந்த கருவியைப் பற்றி குறிப்பிடுகிறது.  
சங்கொடு **தாரை** காளந் தழங்கொலி முழங்கு பேரி
வெங்குரற் பம்பை கண்டை வியன்றுடி திமிலைதட்டி
பொங்கொலிச் சின்ன மெல்லாம்பொருபடை மிடைந்தபொற்பின்
மங்குல்வான் கிளர்ச்சி நாண மருங்கெழுந் தியம்பி மல்க
--*திருமுறை* 581  
முனிவர் அகத்தியர் சித்த மருத்துவம் பற்றிய விவரங்களை மற்ற முனிவர்களுக்கு பிரச்சாரம் செய்தபோது, பாரம்பரிய தாரை உள்ளிட்ட இசையுடன் ஊர்வலம் மூலம் அவரை வரவேற்றனர்.
# தாரை (இசைக்கருவி)

## கட்டுமானம் மற்றும் மாறுபாடுகள்

திருமணம் ஒன்றில் வாசிக்கப்படும் பெரும்தாரைகள்]]
இந்த கருவி வளைந்தோ அல்லது நேராகவோ இருக்கலாம். வளைந்த தாரை பொதுவாக உலோகம் அல்லது பித்தளை போன்றவற்றால் ஆனது. இது கொம்புதாரை என அழைக்கப்பட்டது. அரைவட்ட கொம்புத் தாரை என்பது பிறை வடிவ பித்தளை கருவியாகும். இதில் இரண்டு வகைகள் உள்ளன: அறியப்பட்ட சிறிய பதிப்பு "குட்டத்தாரை" மற்றும் "நெடுந்தறை" என்று அழைக்கப்படும் ஒரு நீண்ட பதிப்பு.
# தாரை (இசைக்கருவி)

## பயன்பாடு

தாரை என்பது ஒரு தமிழிசை கருவி. இது திருவிழாக்கள், நாட்டுப்புற நடனங்கள் மற்றும் திருமணங்கள் ஆகியவற்றின் போது இசைக்கப்படும் ஒரு பாரம்பரிய கருவியாகும். இந்த வாத்தியம் இந்து கோவில் ஊர்வலங்களில் இசைக்கப்படுகிறது. இது முனீஸ்வரர் போன்ற பாரம்பரிய தமிழ் தெய்வங்களின் வழிபாட்டில் பயன்படுத்தப்படுகிறது.  
சங்குந்த சேகந்தி **தாரை** பறை வாத்தியம்
மங்களமாய் முழங்கிட மகிமையோடு வரும்
தோங்கும் மீசை கதையாம், துடிக்கும் கண்ணில் சக்தியாம்
இங்கிதமாய் நெத்தியில் ஒளிரும் நீறு வெண்மையாம்
--*முனீஸ்வரர் வழிபாடு* இது சலங்கையாட்டம் போன்ற தமிழ் நாட்டுப்புற நடனங்கள் போன்றவற்றின் போது பின்னணியில் இசைக்கப்படுகிறது.
# வியாழனின் நிலாக்கள்

வியாழக் கோளுக்கு **66 நிலாக்கள்** (துணைக்கோள்கள்) உள்ளதாக உறுதிப்படுத்தப்பட்டுள்ளது. இவற்றில் 46 துணைக்கோள்கள் 3 கி.மீ. அகலத்திற்கும் குறைவானவை; முன்பு சிறுகோள்களாக இருந்தவை வியாழனின் ஈர்ப்பு விசையால் உள்ளிழுக்கப்பட்டவையாக இருக்கலாம். வியாழனின் நான்கு பெரிய நிலவுகள் அவற்றை முதன்முதலில் கண்டறிந்த இத்தாலிய வானியலாளர் கலீலியோ கலிலியின் நினைவாக கலீலியின் நிலவுகள் என்று அழைக்கப்படுகின்றன. இந்த நான்கு நிலவுகள்: ஐஓ, ஐரோப்பா, கனிமீடு மற்றும் காலிஸ்டோ. இவை ஏறத்தாழ புவியின் துணைக்கோள் நிலாவின் அளவை ஒத்தன; சில சற்றே கூடவும் சில சற்றே குறைவானதுமான அளவுடையவை.
# உளநிலைப் பகுப்பாய்வு

**உளநிலைப் பகுப்பாய்வு** என்பது பத்தொன்பதாம் நூற்றாண்டில் இறுதிகளிலும் இருபதாம் நூற்றாண்டின் ஆரம்பத்திலும் ஆஸ்திரியா நரம்பியலாளர் சிக்மண்ட் பிராய்ட் உருவாக்கிய உளவியல் மற்றும் உளவியற் சிகிச்சை முறையாகும். உளநிலைப் பகுப்பாய்வு பல பகுதிகளிலும் வளர்ச்சியுற்று, விமர்சனத்திற்கு உள்ளாகி, விரிவடைந்து காணப்படுகின்றது. பிராய்ட் சில மாணவர்கள் இதில் முக்கிய பங்காற்றியுள்ளனர்.
# உளநிலைப் பகுப்பாய்வு

## அடிப்படை

பின்வரும் அடிப்படைக் கோட்பாடுகளை கொண்டு உளநிலைப் பகுப்பாய்வு காணப்படுகின்றது:
1. மனித நடத்தை, அனுபவம் மற்றும் புலனறிவு என்பன பகுத்தறிவுக்கு மாறான தூண்டுதலால் பாரியளவில் முடிவு செய்யப்படுகிறது.
1. இத்தூண்டுதல்கள் அனேகமானவை நினைவிழந்தவையாகும்.
1. இத்தூண்டுதல்கள் விழிப்புணர்வுவை சந்திக்கும் முயற்சி உளவியல் தடையை பாதுகாப்பு செயலமைவு எனும் வடிவில் சந்திக்கின்றது.
1. ஆளுமையின் மரபுரிமையாய்ப் பெறப்பட்ட இயற்கை மனநிலை தவிர ஒருவருடைய அபிவிருத்தி ஆரம்ப கால குழந்தைப் பருவ சம்பவங்களால் முடிவு செய்யப்படுகின்றது.
1. உண்மை நிலையின் உணர்வுநிலைப் பார்வை மற்றும் உணர்வற்ற பொருள் என்பவற்றுக்கிடையேயான முரண்பாடு மன தொந்தரவுகளான நரம்புக் கோளாறு, நரம்புக் கோளாற்றுத் தொடர்ச்சி, திகில், மன அழுத்தம் போன்றவற்றை உருவாக்கவல்லன.
1. உணர்வற்ற பொருளின் தாக்கத்திலிருந்து விடுபடுதல் பொருள் நிலையை உணர்வுநிலைக்கு கொண்டு வருதலால் அடையக்கூடியதாய் இருக்கின்றது.
# உளநிலைப் பகுப்பாய்வு

## உளப்பகுப்பு

உளப்பகுப்பியல் (Psycho-analysis) என்பது பொதுவாக உளக்கோளாறு மருத்துவத்தையோ அல்லது பிறழ்வான உளவியலையோ குறிப்பதாகக் கருதுவர். ஆனால் அறிவியல் முறைப்படி பார்த்தால் இந்தச் சொற்றொடர் பிராய்டு என்பவர் வகுத்த உளவியல் பகுதியும், அதன் கருத்து அடிநிலைகளும், உளக் கோளாறுகளைக் குணப்படுத்துவதற்கான முறையும், அதன் கருத்து அடிநிலைகளும் என்னும் இரண்டு பொருளையுமே குறிக்கும்.  
பிராய்டு வகுத்த உளவியல் பகுதியின் அடிப்படையான கொள்கைகள் அவர் நனவிலி உளம்பற்றி வகுத்துள்ள கொள்கையுடன் தொடர்புடையனவாகும். பிராய்டு வகுத்த கொள்கையை உளவியல் நியதிக் கொள்கை (Psychic determinism) என்று பலகால் கூறுவதுண்டு. ஒரு குறிப்பிட்ட வேளையில் ஒருவர் செய்யும் செயலுக்குக் காரணம் முன்னால் உளத்தில் அதிலும் முக்கியமாக நனவிலி உளத்தில் நிகழ்ந்தனவே என்று அவர் கூறுகறார். எந்த உளநிகழ்ச்சியும் முற்றிலும் மறைந்து போவதில்லை என்பதும், அது நனவிலி உளம் என்னும் உளப்பெரும் பகுதியில் சேர்ந்துவிடுகிறது என்பதும் அவர் கருத்து ஆக்கம்.
# உளநிலைப் பகுப்பாய்வு

## உளப்பகுப்பு

### பாலின உந்துதல்

மனிதர் செய்யும் செயல்களுக்கெல்லாம் வேண்டிய ஊக்கநிலையும் ஆற்றலும் பால் இயல்பூக்கத்தினின்றே உண்டாகின்றன என்று பிராய்டு கூறுகிறார். குழவிகளிடமும் பால் உணர்ச்சி காணப்படுகிறது என்று ஈறி, இவர் உலகத்தைத் திடுக்கிடச் செய்தார். குழவிகளிடமும் குழந்தைகளிடமும் காணப்படும் பால் உந்தலால் (Sex urge) உண்டாகும் எழுச்சிகள், அவற்றால் ஏற்படும் முரண்பாடுகள் முதலியவற்றை அடிநிலையாக வைத்து, இவர் உளவியல் ஒன்றை நிறுவியுள்ளார். இது போலவே இவர் ஈடிப்பஸ் கோட்டம், எலக்டிராகோட்டம் என்பவற்றை வகுத்துள்ளார். இந்தக் கோட்டங்கள் ஆண் குழந்தைகள் எல்லாம் ஒரு குறிப்பிட்ட வயதில் தங்கள் தாயரிடம் பால் பற்றும், தந்தையரிடம் பால் அழுக்காறும் உடையவர் என்றும், பெண் குழந்தைகள் எல்லாம் ஒரு குறிப்பிட்ட வயதில் தங்கள் தந்தையரிடம் பால் பற்றும், தாயரிடம் பால் அழுக்காறும் உடையவர் என்றும் முறையே பொருள்படும். ஆகவே பிராய்டு வகுத்த உளப்பாகு பாட்டியலானது மனிதனுடைய வாழ்க்கை நிகழ்ச்சிகள் அனைத்துக்கும் அடிப்படைக் காரணங்கள் இந்தக் கோட்டங்களே (Complexes) என்று கூறுவதாகும். ஈடிப்பஸ் கோட்ட முண்டாகும் வயதில் குழந்தைக்கு ஏற்படும் உளச்சிக்கல்களையும் அதன் ஆளுமை வளர்ச்சி அடையும் ஆறுகளையும் இந்த இயலானது மிக்க திறமையுடன் விளக்குகின்றது. இந்த இயலார் கூறுவனவற்றில் பெரும்பாலான கருத்துக்கள் பின்னர்ச் செய்த ஆராய்ச்சிகளாலும் அனுபவங்களாலும் வலியுறுகின்றன. நம்முடைய நாகரிகம், வாழ்க்கையில் ஏற்படும் இன்பதுன்பங்கள், பெருந்தகைமையின் அழகு, பிறழ்வான நடத்தையில் ஏற்படும் சிக்கல்கள் ஆகியவை அனைத்துக்கும் காரணம் பால் உந்தலின் பலவிதத் தோற்றங்களும், பலவகைச் சூழ்நிலைகளால் குழந்தைக்கு ஏற்படும் எதிர்ப்புக்களுமே காரணம் என்று இந்த இயலார் கூறுவர்.
# உளநிலைப் பகுப்பாய்வு

## உளப்பகுப்பு

### இரட்டைமுரண்கள்

உளப்பகுப்பியலார் கூறும் மற்றொரு கருத்து யாதெனில், பலவித இரட்டைமுரண்கள் வாழ்க்கையை உருவாக்குவன என்பதாகும். எடுத்துக் காட்டாக, உண்மைத் தத்துவம் - இன்பத் தத்துவம் ; உயிர் இயல் பூக்கங்கள் - இறப்பு இயல்பூக்கங்கள், அகம்- இத்(Id); நனவிலி உளம் கண்டனம் முதலியனவாம். ஒருவருடைய வாழ்க்கையும் ஆளுமையும் கொண்டுள்ள உருவம் இந்த முரண்களின் விளைவேயாகும். இதுகாறும் பிராய்டின் உளவியலின் அடிப்படைக் கருத்துக்களைக் கூறினோம். பிராய்டு நரம்பு மண்டல மருத்துவராயிருந்தார். அவர் நரம்பு மண்டலக் கோளாறுகளையுடைய நோயாளிகளுக்குச் சிகிச்சை செய்துவந்ததன் பயனாகவே உளவியல் ஆராய்ச்சிகள் நடத்த நேர்ந்தது. இவ்வாறு இவர் பிறழ்வான உளம்பற்றி அடைந்த அனுபவங்களை வைத்தே தம் உளவியல் உண்மைகளை நிறுவுவதால் இவர் கூறும் உண்மைகள் முற்றிலும் ஏற்றுக் கொள்ளத்தக்கன் அல்ல என்று சில வேளைகளில் கூறப்படுகிறது.  
பிராய்டு வகுத்த உளப்பகுப்பியலானது உளக்கோளாறுகளைக் குணப்படுத்துவதற்காக, அக்காலத்தில் கையாண்ட உளநோய் சிகிச்சை (Psychiatric) முறைகளைவிடச் சிறந்த முறையாக இருந்தது. நனவிலி உளத்தின் தன்மையையும், அது உளக்கோளாறுகளை உண்டாக்கும் தன்மையையும் அறிந்த பிராய்டு நனவிலி உளத்தைப் பாகுபாடு செய்யும் முறைகளைக் காணும் முயற்சியில் ஈடுபட்டார். உளப்பகுப்பியலின் முக்கிய நோக்கம் உளக்கோளாறுகள் உண்டாவதற்கு அனுகூல காரணங்களாக (Predisposing causes) உளத்தினுள்ளவற்றை நன்றாக அறிவதும் பாகுபாடு செய்வதுமேயாகும். ஆனால் தூண்டுங் காரணம் (Exciting c.), நோய்க்குறி உண்டாக்கும் காரணம், நோயை நிலைபெறுத்தும் காரணம் போன்ற பிற காரணங்கள் பற்றி இவருடைய இயல் அழுத்திக் கூறுவதில்லை. இந்த அனுகூலக் காரணங்களே குழந்தைப் பருவத்திலிருந்து ஒருவருடைய நனவிலி உளத்தில் அடங்கியனவாகும்.
# உளநிலைப் பகுப்பாய்வு

## உளப்பகுப்பு

### விருப்பக் கருத்தியைபு முறை

நனவிலி உளத்தைப் பாகுபாடு செய்து வெளியில் புலனாகும்படி செய்வதற்குப் பிராய்டு தொடக்கத்தில் உளவசிய முறையைக் கையாண்டார். ஆனால் அம்முறையைக் கையாள்வதில் சில இடையூறுகளும் சில கருத்துக் குறைகளும் தோன்றியபடியால் இவர் அம்முறையை விட்டுவிட்டு, 'விருப்பக் கருத்தியைபு முறை' (Free association method) என்பதை வகுத்தார். நோயாளியைப் படுக்கச் செய்து, தசைகளை எல்லாம் தளர்த்தி, முழு ஓய்வுநிலை அடையுமாறு செய்யவேண்டும். அதன்பின் அவர் உளத்தில் தாமாக வரும் கருத்துக்களைத் தடைசெய்யாதிருக்கவேண்டும்; அவ்வாறு வரும் கருத்துக்களை மருத்துவரிடம் கூறுமாறு சொல்லவேண்டும்.  
நோயாளியை ஏதேனும் ஒரு குறிப்பிட்ட கருத்தைத் தொடர்ந்து வரும் கருத்துக்களைத் தடைசெய்யாதிருந்து, அவற்றை மருத்துவரிடம் கூறும்படி சிலவேளைகளில் சொல்லுவதுண்டு. இதற்கு அடிப்படையாகவுள்ள தத்துவம், கருத்துக்கள் தாமாக வருவதில்லை என்பதும், நனவிலி உளத்திலுள்ளவையே அவற்றை நடத்துவன என்பதுமாகும். ஆனால் இப்படிக் கூறுவதிலிருந்து இந்நிகழ்ச்சி எளிதானது என்பதில்லை. நனவிலி உளத்தில் அடங்கியிருப்பவற்றை எளிதில் வெளியே புலனாக வொட்டாமல் உளத்திலுள்ள தணிக்கைப்பான்மை அல்லது எதிர்ப்புத்தன்மை (Censor or Resistance) தடுத்து விடுகின்றது. நோயாளி தன் உள்ளத்தில் தோன்றுவனவற்றை ஒளியாமல் கூற அவருடைய உள்ளம் எளிதில் இசைவதில்லை.  
ஆதலால் உளப்பகுப்பியல் வல்லுநர் நோயாளி கூறுவதைக் கவனிப்பதுபோல, கூறாது விடுப்பதையும் கவனிப்பார். கூறாது விடுப்பவை எவை என்பதை நோயாளியின் தயங்குதல், தவறுதல், முகத்தோற்ற மாறுதல்கள் போன்றவற்றைக் கவனித்து அறிந்து கொள்வார். தம்முடைய உளநோய் தீர்ந்து, நலம்பெற வேண்டும் என்று மிகுந்த ஆவலுடன் வரும் நோயாளியுங்கூட மேலெழுந்தவாரியாகவுள்ள கருத்துக்களைக் கூறிய பின்னர், எதிர்ப்பு மனப்பான்மையைக் காட்டத் தொடங்கிவிடுகிறார். இந்த எதிர்ப்பு மனப்பான்மை மிகவும் முக்கியமானதோர் உளவியல் கருத்தாயிருப்பதால் ஆராய்ச்சியாளர் அதைப்பற்றி மிகுந்த பயன் தரத்தக்க உண்மைகள் பலவற்றைக் கண்டு கூறியுள்ளனர்.
# உளநிலைப் பகுப்பாய்வு

## உளப்பகுப்பு

### கனவுப்பகுப்பு

தாமாக இணைந்துவரும் கருத்துக்களைக் கூறுமாறு சொல்லும் முறையுடன், கனவுப்பகுப்பு (Dream analysis) முறையும் பயன்படுத்தப்படுகிறது. கனவே நனவிலி உளம் பேசும் மொழி என்று கருதப்படுகிறது. கனவுகளின் உட்பொருளை விளக்குவதற்கு வேண்டிய விஞ்ஞான முறைகளைப் பிராய்டு மிக விரிவாக வகுத்துளர். கனவில் காணும் பொருள்களையும் அவை கூறும் கதையையும் முக்கியமானவைகளாகக் கருதுவதில்லை. நனவிலி உளத்திலுள்ளவை குறியீட்டு உருவத்திலேயே கனவுகளில் தோன்றுகின்றன. அதனால் கனவுகளைப் பாகுபாடு செய்வது என்பது மிகுந்த சிக்கலானதொரு வேலையாகும்.
# தத்துவ ஞானம்

**தத்துவ ஞானம்** என்னும் நூல் தத்துவராயர் இயற்றிய நூல்களில் ஒன்று.  
இது **ஞானவினோதன் கலம்பகம்** எனவும் கூறப்படும்.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
- சொரூபானந்தரை இந்தப் பாடல்கள் புகழ்கின்றன.
- இதில் 101 பாடல்கள் உள்ளன.
# தத்துவ ஞானம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# கலைஞர் மு. கருணாநிதி செம்மொழித் தமிழ் விருது

**கலைஞர் மு. கருணாநிதி செம்மொழித் தமிழ் விருது** என்பது இந்திய அரசு நிறுவனமான செம்மொழித் தமிழாய்வு மத்திய நிறுவனம் மூலம் ஆண்டுதோறும் தமிழறிஞர் ஒருவருக்கு அளிக்கப்படும் விருதாகும். முன்னாள் தமிழக முதலமைச்சரான மு. கருணாநிதி, அவருடைய சொந்த நிதியிலிருந்து ஒரு கோடி ரூபாய் வழங்கி “கலைஞர் மு. கருணாநிதி செம்மொழித் தமிழ் அறக்கட்டளை” ஒன்றை செம்மொழித் தமிழாய்வு மத்திய நிறுவனத்தில் நிறுவியுள்ளார். இந்த அறக்கட்டளை மூலம் ஆண்டுதோறும் தகுதி வாய்ந்த தமிழறிஞருக்கு இந்தியாவிலேயே மிக மதிப்புயர்ந்த ரூ 10 இலக்கம் ரூபாய் பரிசுத் தொகையும், பாராட்டிதழும், ஐம்பொன்னாலான நினைவுப் பரிசும் அடங்கிய விருது அளிக்கப்படுகிறது.
# கலைஞர் மு. கருணாநிதி செம்மொழித் தமிழ் விருது

## விருது பெற்றவர்கள் பட்டியல்

2010 முதல் 2019 வரையிலான கலைஞர் மு. கருணாநிதி செம்மொழித் தமிழ் விருது பெறுவோர் பட்டியலை வெளியிட்டது செம்மொழித் தமிழாய்வு மத்திய நிறுவனம்  
**|-**  
| 1 | 2009 | அஸ்கோ பார்ப்போலா | பின்லாந்து |  |
| --- | --- | --- | --- | --- |
| 13 | 2021 | க. நெடுச்செழியன் | தமிழ்நாடு, இந்தியா. | தமிழ்நாடு |
| 16 | 2024 | மா. செல்வராசன் |  |  |
| 17 | 2025 | தாயம்மாள் அறவாணன் | } |  |
# தொல்காப்பியர் விருது

**தொல்காப்பியர் விருது** (*Tolkappiyar award*) என்பது இந்திய அரசு நிறுவனமான செம்மொழித் தமிழாய்வு மத்திய நிறுவனம் மூலம் ஆண்டுதோறும் தமிழறிஞர் ஒருவருக்கு அளிக்கப்படும் விருதாகும். ஒவ்வொரு ஆண்டும் தமிழியல் ஆய்வில் ஈடுபட்டு ஒப்பிலாப் பங்களிப்பை வழங்கியுள்ள இந்தியத் தமிழறிஞர் ஒருவர் தேர்வு செய்யப் பெற்று, அவருக்குப் பாராட்டுச் சான்றிதழும், நினைவுப் பரிசும் 5 இலக்கம் ரூபாய் பரிசுத் தொகையும் வழங்கப்படுகிறது.
# தொல்காப்பியர் விருது

## தொல்காப்பியர் விருது பெற்றவர்கள்

- 2009-2010 - ஐராவதம் மகாதேவன்
- 2010-2011 - இராம. பெரியகருப்பன்
- 2011-2012 - செ. வை. சண்முகம்
- 2013-2014 - சோ. ந. கந்தசாமி
- 2014-2015 - அ. தட்சிணாமூர்த்தி
- 2015-2016 - இரா. கலைக்கோவன்
# குறள் பீடம் விருது

**குறள் பீடம் விருது** (*Kural Peedam Award*) என்பது இந்திய அரசு நிறுவனமான செம்மொழித் தமிழாய்வு மத்திய நிறுவனம் மூலம் ஆண்டுதோறும் இந்தியத் தமிழறிஞர் ஒருவருக்கும், பிற நாட்டுத் தமிழறிஞர் ஒருவருக்கும் அளிக்கப்படும் விருதாகும். ஒவ்வொரு ஆண்டும் தமிழியல் ஆய்வில் ஈடுபட்டு ஒப்பிலாப் பங்களிப்பை வழங்கியுள்ள இந்தியத் தமிழறிஞர் ஒருவரும், பிற நாட்டுத் தமிழறிஞர் ஒருவரும் தேர்வு செய்யப் பெற்று, அவர்களுக்குப் பாராட்டுச் சான்றிதழும், நினைவுப் பரிசும், ஒவ்வொருவருக்கும் 5 இலக்கம் ரூபாய் பரிசுத் தொகையும் வழங்கப்படுகிறது.
# குறள் பீடம் விருது

## இவ்விருது பெற்றவர்

- 2008-2009 - பிரான்சுவா குரோ
- 2009-2010 - யாரொசுலாவ் வாசெக் (செக் குடியரசு)
- 2010-2010 - ஜான் ரால்ஸ்டன் மார் (இங்கிலாந்து)
# தத்துவ காமியம்

**தத்துவ காமியம்** என்னும் நூல் தத்துவராயர் இயற்றிய நூல்களில் ஒன்று.  
இது **உலா** எனவும் கூறப்படும்.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
- சொரூபானந்தரை இந்தப் பாடல்கள் புகழ்கின்றன.
- இதில் 392 கண்ணிகளும், இரண்டு வெண்பாக்களும் உள்ளன.
# தத்துவ காமியம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# மருக்கொழுந்து

**கண்ணி** என்பது தலையில் சூடும் மாலைகள் அனைத்தையும் குறிக்கும்.  
வினையெச்சமாயின் கருதுதலைக் குறிக்கும்.  
என்றாலும் குறிஞ்சிப்பாட்டில் குறிப்பிடப்படும் **குறுநறுங்கண்ணி** என்னும் தொடரிலுள்ள 'கண்ணி' பூவினம் எனத் தெரிகிறது.  
இந்தக் கண்ணி இக்காலத்தில் **மருக்கொழுந்து** என வழங்கப்படுகிறது.
# மருக்கொழுந்து

## பயன்கள்

வாசனைபொருளாகவும், கதம்ப மலர் மாலை தொடுக்கவும், மற்றும் தலை முடியின் ஆரோக்கியத்திற்கு இயற்கை வைத்திய பொருளாகவும் மருக்கொழுந்து பயன்படுகிறது.
# செம்மொழியான தமிழ் மொழியாம் (பாடல்)

**செம்மொழியான தமிழ் மொழியாம்** (உலக செம்மொழி தமிழ் மாநாட்டு பாடல்) என்பது ஏ. ஆர். ரகுமான் இசையமைப்பில் உருவான ஒரு தமிழ்ப் பாடல் ஆகும். இது முன்னாள் தமிழ்நாடு முதலமைச்சர் கருணாநிதியால் எழுதப்பட்டது. இதில் மூன்று தலைமுறைகளைச் சேர்ந்த பல முன்னணி தமிழ்க் கலைஞர்கள் பங்களித்திருந்தனர். இது உலகத் தமிழ்ச் செம்மொழி மாநாடு 2010 இன் அதிகாரபூர்வமான கருப்பொருள் பாடல். இந்தப் பாடல் கர்நாடக, கிராமிய, ஒலியியல், சூஃபி இசை, ராக் மற்றும் ராப் உள்ளிட்ட பல்வேறு இசை பாணிகளின் ஒரு கலந்திணைப்பைக் கொண்டுள்ளது.
# செம்மொழியான தமிழ் மொழியாம் (பாடல்)

## பின்னணி

உலகத் தமிழ்ச் செம்மொழி மாநாடு 2010, அதிகாரப்பூர்வமாக ஒன்பதாவது உலகத் தமிழ் மாநாடு, என்பது சர்வதேச தமிழ் அறிஞர்கள், ஆய்வாளர்கள், கவிஞர்கள், பிரபலங்கள், போன்றோர் சந்தித்த ஒரு தமிழ் சந்திப்பு ஆகும். உலகத் தமிழ்ச் செம்மொழி மாநாடு 2010 ஆம் ஆண்டு சூன் 23 முதல் சூன் 27 வரை கோயம்புத்தூரில் கொடிசியா வளாகத்தில் நடைபெற்றது. *செம்மொழி* என்ற தலைப்பில் இந்தப் பாடலை முன்னாள் தமிழக முதல்வர் கருணாநிதி, இந்த மாநாட்டிற்காக எழுதினார். இப்பாடலை தமிழ்த் திரைப்பட இயக்குநர் கௌதம் மேனன் இயக்கினார்.  
இந்தப் பாடலை பதிவு செய்து முடிக்க ஏ. ஆர். ரகுமானுக்கு இரண்டரை மாதங்கள் ஆனது. இப் பாடல் வெளியீட்டின்போது பெரிதும் பாராட்டப்பட்டது.
# செம்மொழியான தமிழ் மொழியாம் (பாடல்)

## வெளியீடு

"செம்மொழியான தமிழ் மொழியாம்" பாடல் வெளியீடு மே 15 2010 அன்று நடத்தப்பட்டது. 18 மே, அன்று இந்தப் பாடல் ஏ. ஆர். ரகுமானின் அதிகாரப்பூர்வ வலைத்தளத்தில் இருந்தும், மற்றும் மே 21 இல் தி இந்து இதழின் அதிகாரப்பூர்வ வலைத்தளத்தில் இருந்தும் இலவசப் பதிவிறக்கமாக கிடைத்தது.
# செம்மொழியான தமிழ் மொழியாம் (பாடல்)

## கலைஞர்கள்

பின்வரும் பின்னணி பாடகர்கள் இந்தப் பாடலில் குரல் கொடுத்துள்ளனர். முதல் தோற்றம் வரிசையில் பட்டியல் உள்ளது:  
- டி. எம். சௌந்தரராஜன்
- ஏ. ஆர். ரகுமான்
- ஹரிணி
- சின்மயி
- கார்த்திக்
- ஹரிஹரன்
- யுவன் சங்கர் ராஜா
- விஜய் யேசுதாஸ்
- பி. சுசீலா
- ஜி. வி. பிரகாஷ் குமார்
- டி. எல். மகாராஜன்
- பாம்பே ஜெயஸ்ரீ
- அருணா சாயிராம்
- நித்யஸ்ரீ மகாதேவன்
- எஸ். சௌம்யா
- பிளாசே
- நேகா பாசின்
- லேடி காஷ் (லேடி காஷ் மற்றும் க்ரிசி)
- டி எம் கிருஷ்ணா
- நரேஷ் ஐயர்
- ஸ்ரீநிவாஸ்
- சுருதி ஹாசன்
- சின்னப்பொண்ணு
# செம்மொழியான தமிழ் மொழியாம் (பாடல்)

## கலைஞர்கள்

### நடிகைகள்

- சமந்தா
- அஞ்சலி
# செம்மொழியான தமிழ் மொழியாம் (பாடல்)

## பாடலில் தமிழ் விக்கிப்பீடியா

இந்தப் பாடலிற்கான நிகழ்படத்தில் தமிழ் விக்கிப்பீடியா திரைக்காட்சி இடம் பெற்றிருக்கிறது. இந்தக் காட்சி நிகழ்படத்தில் 1:52 ஆவது நிமிடத்தில் இருக்கிறது.
# கூட்டல் முற்றொருமை

கணிதத்தில் ஓர் கணத்தில், கூட்டல் செயலியைப் பொறுத்த **கூட்டல் முற்றொருமை** (*additive identity*) என்பது அக்கணத்தின் எந்தவொரு உறுப்பு *x* உடனும் கூட்டப்படும் போது விடை மீண்டும் அதே *x* ஆக அமையும் ஓர் உறுப்பாகும். எல்லோரும் அறிந்த பூச்சியமானது எண்கணிதத்தில் அமைந்துள்ள கூட்டல் முற்றொருமை. கூட்டல் செயலி வரையறுக்கப்பட்டுள்ள குலம், வளையம் போன்ற பிற கணித அமைப்புகளிலும் கூட்டல் முற்றொருமைகள் உள்ளன. கூட்டல் முற்றொருமையானது *கூட்டல் சமனி* எனவும் அழைக்கப்படும்.
# கூட்டல் முற்றொருமை

## எளிய எடுத்துக்காட்டுகள்

- எண்கணிதத்தில் அமைந்த கூட்டல் முற்றொருமை 0
: <math> 5 + 0 = 5 = 0 + 5.</math>
- இயல் எண்கள், முழு எண்கள், விகிதமுறு எண்கள், மெய்யெண்கள் மற்றும் கலப்பெண்கள் ஆகிய அனைத்து எண் கணங்களிலும் கூட்டல் முற்றொருமையாக எண் 0 உள்ளது.  
அதாவது *n*, இவ்வகையான எண்களில் ஏதாவது ஒன்றாக இருந்தால்:
:<math> n + 0 = n = 0 + n .</math>
# கூட்டல் முற்றொருமை

## முறையான வரையறை

**+** என்று குறிக்கப்படும் கூட்டல் செயலியைப் பொறுத்து அடைவு பெற்ற ஒரு கணம் *N* எனில், பின்வரும் முடிவை நிறைவு செய்யும் *e* இக்கணத்தின் கூட்டல் முற்றொருமை எனப்படும்.  
: <math> e + n = n = n + e .</math> <math>\forall n\in {N},</math>
# கூட்டல் முற்றொருமை

## பிற எடுத்துகாட்டுகள்

- ஓர் குலத்தில் அக்குலத்தின் முற்றொருமை உறுப்பே அக்குலத்தின் கூட்டல் முற்றொருமையாகும். இது பெரும்பாலும் 0 எனக் குறிக்கப்படும்.
- ஓர் வளையமானது இரண்டு ஈருறுப்புச் செயலிகளைக் கொண்டிருக்கும். ஒன்று கூட்டல், மற்றது பெருக்கல். வளையத்தின் வரையறைப்படி, கூட்டலைப் பொறுத்து வளையமானது ஓர் குலமாக அமையும் என்பதால் அக்குலத்தின் முற்றொருமை உறுப்பே வளையத்தின் கூட்டல் முற்றொருமையாக இருக்கும். இதன் குறியீடு 0.  
வளையத்தில் பெருக்கல் செயலியின் முற்றொருமை உறுப்பிலிருந்து (1) கூட்டல் முற்றொருமை வேறுபட்டது. ஓர் வளையத்தின் இரு செயல்களின் முற்றொருமை உறுப்புகளும் சமமாக இருந்தால் அவ்வளையம் மிகமிக எளிய (trivial) ஒன்றானதாகக் கருதப்படும்.  
- வளையம் M<sub>*m*×*n*</sub>(*R*) என்பது *m* x *n* அணிகளைக் கொண்டது மேலும் அவ்வணிகளின் உறுப்புகள் மெய்யெண்கள் எனில், அனைத்து உறுப்புகளையும் 0 எனக் கொண்ட *m* x *n* அணி இவ்வளையத்தின் கூட்டல் முற்றொருமையாகும். இதன் குறியீடு <math> 0 \,</math>.  
எடுத்துக்காட்டாக, முழு எண் உறுப்புகளைக் கொண்ட 2 x 2 அணிகளின் வளையத்தின் M<sub>2</sub>(**Z**) கூட்டல் முற்றொருமை:  
:<math>0 = \begin{pmatrix}0 & 0 \\ 0 & 0\end{pmatrix}.</math>  
- <math>f\mathbb{R} \rightarrow \mathbb{R}</math> என அமையும் சார்புகளாலான வளையத்தில் ஒவ்வொரு மெய்யெண்ணையும் 0 உடன் இணைக்கும் சார்பு, கூட்டல் முற்றொருமையாக அமையும்
- **R**<sup>*n*</sup> இல் அமையும் திசையன்களின் கூட்டல் செயல் கொண்ட குலத்தின் கூட்டல் நேர்மாறு பூச்சிய வெக்டர், <math>\vec{0}</math>ஆகும்.
# கண்ணி (தலைமாலை)

**கண்ணி** என்பது ஆண்கள் தலையில் சூடிக்கொள்ளும் பூமாலை.  
கழுத்தில் ஆண்களும் பெண்களும் அணிந்துகொள்வது **மாலை**. பூமாலை, மணிமாலை போன்றவை இதன் வகைகள்.
;கண்ணி
- குடிக்கு உரிய அடையாளப் பூவாக இது சூடிக்கொள்ளப்படும்.
- கூவிளங்கண்ணி கொடும்பூண் எழினி
- நின்ன கண்ணியும் ஆர் மிடைந்தன்றே {சோழன்)
- குல்லைக் கண்ணி வடுகர் முனை
- கண்ணி கார்நறுங் கொன்றை (சிவன்)
- போர்க் காலங்களில் என்ன போர் என்பதைக் காட்டும் அடையாளப் பூவாகவும் இது சூடிக்கொள்ளப்படும்.
- வெட்சி, கரந்தை, வஞ்சி, காஞ்சி, உழிஞை, நொச்சி, தும்பை, வாகை ஆகியவை போர்க்காலங்களில் சூடிக்கொள்ளப்படும் அடையாளப் பூக்கள்.
# கண்ணி (மாலைவகை)

**கண்ணி** என்பது கண்கள் போலப் பூக்களை வைத்துக் கட்டும் ஒரு மாலை வகை ஆகும்.  
சங்க இலக்கியங்களில் கண்ணி என்னும் சொல் இந்தப் பொருளில் கையாளப்பட்டுள்ள இடங்கள் பல.  
இரண்டு பூக்களின் காம்புகளை எதிர் எதிராக இணைத்து ஒன்றாக்குவது ஒரு கண்ணி. இந்தக் கண்ணியை இணைந்துள்ளவாறே நாரால் தொடுப்பர். இவ்வாறு பல கண்ணிகள் ஒரே நாரில் நீளமாகத் தொடுத்துத் தலைமுடியில் சுற்றியோ, தலைமுடிப் பின்னலில் மாட்டியோ சூடிக்கொள்வர்.
# கண்ணி (செய்யுள் உறுப்பு)

மக்களுக்குக் கண் இரண்டு.  
கண்ணைப் போல் இரண்டிரண்டு பூக்களை வைத்துத் தொடுக்கப்படும் பூமாலைக்குப் பெயர் கண்ணி.  
தமிழில் பாடப்படும் பாடலில் இந்தப் பூக் கண்ணி போல் இரண்டிரண்டு அடிகள் எதுகையால் தொடுக்கப்படுவது **கண்ணி**.
# கண்ணி (செய்யுள் உறுப்பு)

## எடுத்துக்காட்டு

;தாழிசையாக வரும் தனிக் கண்ணி
:சூதள வளவெனும் இளமுலைக் துடியள வளவெனும் நூண்ணிடைக்
:காதள வளவெனும் மதர்விழிகு கடலமு தனையவர் திறமினோ
;தொடர்நிலையாக வரும் கண்ணி
1
:தேர்மேவு பாய்புரவிப் பாசடைச் செங்கமலம்
:போர்மேவு பாற்கடல் பூத்தனையோன் - பார்மேல்
2
:மருளப் பசுவொன்றின் மம்மர் நோய்தீர
:உருளுந் திருத்தேர் உரவோன் - அருளினால்
3
:பேராப் பெரும்பகை தீரப் பிற வேந்தர்
:ஊராக் குலிச விடையூர்ந்தோன் - சோராத்
4
:துயில்காத்து அரமகளிர் சோர்குழை காத்தும்பர்
:எயில் காத்தநேமி இறையோன்
# தார்பூர்

**தார்பூர்** (*Darfur*, , *DārFūr*) என்பது மேற்கு சூடானின் ஒரு பிராந்தியம். பல நூற்றாண்டுகளாக சுல்தான் ஆட்சியில் இருந்த தார்பூர் 1916 ஆம் ஆண்டில் ஆங்கிலோ-எகிப்தியப் படையினரால் சூடானுடன் இணைக்கப்பட்டது. இப்பகுதி நடு தார்பூர், கிழக்கு தார்பூர், வடக்கு தார்பூர், தெற்கு தார்பூர், மற்றும் தெற்கு தார்பூர் என ஐந்து நிருவாக மாநிலங்களாகப் பிரிக்கப்பட்டுள்ளன. சூடானிய அரசுக்கும் அரபுக்களல்லாத பழங்குடியினருக்கும் இடையே இடம்பெற்று வரும் தார்பூர் போரை அடுத்து 2003 முதல் 2010 வரை இப்பகுதியில் அவசரகால நிலை இருந்து வந்தது.
# தார்பூர்

## புவியியல்

தார்பூரின் பரப்பளவு கிட்டத்தட்ட 4,93,180 சதுர கி.மீ. ஆகும். இப்பகுதியின் பெருமளவு பரப்பளவு வறண்ட மேட்டு நிலம் ஆகும். இதன் நடுப்பகுதியில் உள்ள மாரா மலைகள் 3.042 மீட்டர்கள் வரை சீறும் எரிமலைக் குன்றுகள் ஆகும்.
# தத்துவ வாக்கியம்

**தத்துவ வாக்கியம்** என்னும் நூல் தத்துவராயர் இயற்றிய நூல்களில் ஒன்று.  
இது **சிலேடையுலா** எனவும் கூறப்படும்.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
- சொரூபானந்தரை இந்தப் பாடல்கள் புகழ்கின்றன.
- இதில் 403 கண்ணிகளும், ஒரு வெண்பாவும் உள்ளன.
- நூலுக்குச் சிலேடையுலா என்னுல் பெயர் இருந்தாலும் இதில் உள்ள சிலேடைகள் செம்மையாக அமையவில்லை என்று கருதுகின்றனர்
# தத்துவ வாக்கியம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# தத்துவ நிச்சயம்

**தத்துவ நிச்சயம்** என்னும் நூல் தத்துவராயர் இயற்றிய நூல்களில் ஒன்று.  
இது **நெஞ்சுவிடு தூது** எனவும் கூறப்படும்.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
- சொரூபானந்தரை இந்தப் பாடல்கள் புகழ்கின்றன.
- இதில் 182 கண்ணிகளும், ஒரு வெண்பாவும் உள்ளன.
;ஒப்புமை நூல்
- உமாபதி சிவாசாரியார் என்பவர் நெஞ்சுவிடு தூது என்னும் நூல் பாடியுள்ளார். இது பலராலும் போற்றப்படும் நூல்களில் ஒன்று. தத்துவராயரின் இந்த நெஞ்சுவிடு தூது உமாபதி சிவாசாரியார் பாடிய நெஞ்சுவிடு தூது நூல் அமைப்பினைப் போலவே உள்ளது.
செய்தி
- தென்பாண்டி நாட்டைச் சிவலோகம் ஆக்கினார் என்பது போன்ற செய்திகள் இதில் உள்ளன.
# தத்துவ நிச்சயம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# கிராம்

**கிராம்** (*gram*) என்பது நிறை அல்லது எடையின் அளவுகோல் ஆகும். ஒரு மீட்டரின் நூறாவது கூம்பளவானது உருகும் தூய நீரின் சராசரி எடைக்குச் சமம் என்று வரையறை செய்யப்பட்டுவந்த இந்த அலகு இப்போது ஒரு கிலோகிராமின் ஆயிரத்தில் ஒரு பங்காக வரையறுக்கப்பட்டுள்ளது.
# தத்துவத் துணிவு

**தத்துவத் துணிவு** என்னும் நூல் தத்துவராயர் இயற்றிய நூல்களில் ஒன்று.  
இது **கலிமடல்** எனவும் கூறப்படும்.
- காலம் 15-ஆம் நூற்றாண்டு.
- தத்துவராயரின் ஆசிரியர் சொரூபானந்தர்.
- சொரூபானந்தரை இந்தப் பாடல்கள் புகழ்கின்றன.
- இதில் 232 கண்ணிகளும், ஒரு வெண்பாவும் உள்ளன.
;இது ஒரு விந்தையான நூல்
- காதலியை அடையக் காதலன் மடலேறுதல் தமிழர் மரபு.
- இந்த நூல் ஆசிரியரை அடைவதற்காக மாணவன் மடலேறுவதாக இந்த நூல் அமைந்துள்ளது.
# புலிப்புனம்

**புலிப்புனம்** (Pulippunam) என்பது இந்தியாவின் தமிழ்நாட்டில் கன்னியாகுமரி மாவட்டத்தில் அமைந்துள்ள ஒரு புறநகர்ப் பகுதியாகும்.  
புலிப்புனம் பசுமை வளங்கள் மிகவும் கொண்ட ஓர் ஊராகத் திகழ்கிறது
# புலிப்புனம்

## மதங்கள்

இந்து, கிறிஸ்தவம், முஸ்லிம் மதத்தினர் உள்ளனர். கிறிஸ்தவர்கள் அதிக எண்ணிக்கையில் உள்ளனர்.
# புலிப்புனம்

## சுற்றுலாத் தலங்கள்

புலிப்புனத்தை ஒட்டி ஏரளமான சுற்றுலாத் தலங்கள் உள்ளன. முட்டம் கடற்கரை, திற்பரப்பு அருவி, பத்மநாதபுரம் அரண்மனை, மாத்தூர் தொட்டிப் பாலம், குளச்சல் துறைமுகம், மண்டைக்காடு பகவதி அம்மன் கோவில், பேச்சிப்பாறை, பெருஞ்சாணி,முக்கடல் அணை,சொத்தவிளை கடற்கரை மற்றும் நிறைய இடங்கள் உள்ளன.
# அந்திம காலம்

**அந்திம காலம்**, மலேசியத் தமிழ் எழுத்தாளர், ரெ. கார்த்திகேசு என்பவரால் எழுதப்பட்ட நாவலாகும். மொத்தம் 19 பகுதிகளாக உள்ள இந்நாவலில் கனவு, யமன், கால ஓட்டம் உள்ளிட்டவைகளைப் பற்றி எழுதப்பட்டுள்ளது.  
மலேசியாவில் பரவலாக அறியப்பட்ட இந்நாவல், மலேசிய அரசின் சிறந்த நூலாகத் தேர்ந்தெடுக்கப்பட்டு ஸ்ரீ மாணிக்கவாசகம் புத்தகப் பரிசினைப் பெற்றது.
# குளத்துக் கொக்கு

**இந்திய குளத்துக் கொக்கு** எனப்படும் **குருட்டுக் கொக்கு** அல்லது **மடையான் ** என்பது அளவில் சிறிய கொக்கினம். இது தொல்லுலகைத் தாயகமாகக் கொண்டது. இது தென்ஈரானிலிருந்து கிழக்கில் இந்தியா, பர்மா, வங்கதேசம், இலங்கை வரை வாழ்கிறது. இது பரவலாகக் காணப்படும் பறவைகளுள் ஒன்றாக இருப்பினும் இவற்றின் நிறத்தின் காரணமாக எளிதாக கண்ணுக்குப் புலப்படாது. பறக்கும்போது இதன் வெண்ணிறச் சிறகுகளைப் பார்க்கலாம்.  
இப்பறவையின் கழுத்து குறுகிக் காணப்படும். குட்டையான வலிமையான அலகுகினைக் கொண்டிருக்கும்.
# தொடருந்து நிலையம்

.]]  
தொடர்வண்டி நிறுத்தம்.]]
**தொடருந்து நிலையம்** அல்லது **தொடர்வண்டி நிலையம்** என்பது பொதுவாக இரயிலில் பயணிகள் அல்லது சரக்குகளை ஏற்ற அல்லது இறக்க அமைக்கப்பட்ட இடம் ஆகும். இது பொதுவாக ஒரு நடை மேடையை தொடருந்துப் பாதைக்குப் பக்கவாட்டில் கொண்டுள்ளது. இவை நிலைய அலுவலர் அலுவலகம், தொடருந்துப் பாதை பராமரிப்புப் பணியாளர்களுக்கான அறைகள், பயணச்சீட்டு விற்பனை அறை போன்றவைகளைக் கொண்டிருக்கும். பெரிய தொடருந்து நிலையங்களில் பொருட் கிடங்கு மற்றும் சரக்குந்து தொடர்பான சேவைகள், பயணிகள் காத்திருக்கும் அறைகள், தொடருந்து தொடர்பான பல்வேறு துறை அதிகாரிகளின் அலுவலகங்கள் போன்றவை கூடுதலாக இருக்கும். இவை இரண்டுக்குமிடையில் பயணிகள் ஏறி, இறங்கிக் கொள்வதற்கு வசதியாக அமைக்கப்படும் தொடருந்து நிலையங்கள் 'தொடருந்து நிறுத்தம்' என்று குறிப்பிடப்படுகின்றது.
# தொடருந்து நிலையம்

## தொடருந்து சந்திப்பு

ஒன்றுக்கு மேற்பட்ட தொடருந்துப் பாதைகள் சந்திக்கும் இடத்தில் உள்ள தொடருந்து நிலையம் தொடருந்து சந்திப்பு எனப்படுகின்றது.
# பதனி டோலா படுகொலை

**பதனி டோலா படுகொலை** என்பது பீகாரிலுள்ள பதனி டோலா கிராமத்தில் 16 ஆண்டுகளுக்கு முன்பு தாழ்த்தப்பட்ட சாதி மற்றும் முசுலீம் மதத்தைச் சேர்ந்த 21 பேரை, *ரன்வீர் சேனா* என்ற நிலப்பிரபுக்களின் படை படுகொலை செய்த நிகழ்வாகும்.  
பதனி டோலாவில் நடந்த படுகொலை தமிழகத்தின் கீழ்வெண்மணிப் படுகொலைகளுக்கு இணையானது. அப்பகுதியைச் சேர்ந்த தாழ்த்தப்பட்ட கூலி விவசாயிகள், தங்களுக்கு வழங்கப்படும் கூலியை முப்பது ரூபாயாக உயர்த்திக் கொடுக்க வேண்டும் எனக் கோரி, சி.பி.ஐ. (எம்.எல்.) லிபரேஷன் என்ற கட்சியின் தலைமையில் அணிதிரண்டு போராடி வந்தனர். ராஜ்புத் மற்றும் பூமிகார் சாதிகளைச் சேர்ந்த நிலப்பிரபுக்கள், தாழ்த்தப்பட்ட கூலிவிவசாயிகளுக்குப் பாடம் கற்றுக் கொடுக்க நடத்திய படுகொலைதான் பதனி டோலா படுகொலை.
# பதனி டோலா படுகொலை

## பின்னணி

இந்தியாவில் நிலவுடமை சமூகத்தின் கொடுங்கோன்மை நிலவும் மாநிலங்களில் பீகார் முக்கியமானது. பார்ப்பன, பூமிகார், ராஜ்புத், லாலா முதலான சாதிகள் பீகாரின் கிராமப்புறங்களை சொத்துடமை – அடிப்படையில் கட்டுப்படுத்துகின்றனர். குறிப்பாக பூமிகார், ராஜ்புத் சாதிகளின் பணக்கார பிரபுக்கள் தாழ்த்தப்பட்ட ஏழை மக்களைக் கொடூரமாக அடக்கிக் கொடுமைப்படுத்துகின்றனர்.  
1970களில் இருந்து நக்சலைட் இயக்கம் இம்மக்களின் மீதான கொடுமையை முறியடிக்க போராட ஆரம்பித்தது. பார்ட்டி யூனிட்டி, எம்.சி.சி (இந்த இரண்டு குழுக்களும் மக்கள் யுத்தக் குழுவுடன் இணைந்து தற்போது மாவோயிஸ்ட்டு கட்சியாக செயல்படுகின்றனர்), லிபரேஷன் போன்ற நக்சலைட்டு கட்சிகள் தாழ்த்தப்பட்ட, பிற்படுத்தப்பட்ட ஏழை மக்களை அணிதிரட்டி போராட ஆரம்பித்தனர். இவற்றில் எம்.சி.சி எனப்படும் மாவோயிசக் கம்யூனிச மையத்தின் பங்களிப்பு பிரதானமானது.  
தாழ்த்தப்பட்ட மக்கள் நக்சலைட்டு கட்சிகளில் சேர்ந்து ஆயுத பாணியாகி நிலப்பிரபுக்களின் நிலங்களைக் கைப்பற்றி நிலமற்ற வறிய விவசாயிகளுக்குப் பங்கிட்டுக் கொடுத்தது, நிலப்பிரபுக்களின் குண்டர் படையை உடனுக்குடன் எதிர்த்து முறியடித்தது, கூலி விவசாயிகள் தங்களது கூலியை உயர்த்தக் கோரி போராடியது, தாழ்த்தப்பட்ட பெண்களைப் பாலியல் வன்முறை செய்யும் ஆதிக்க சாதி வெறியர்கள் நக்சலைட்டுகளின் மக்கள் மன்றத்தில் தண்டிக்கப்பட்டது என்ற தொடர்ச்சியான போராட்டத்தால் ஆதிக்க சாதி நிலப்பிரபுக்கள் கோபமடைந்தனர்.  
90களில் பண்ணையார்கள் சாதிக்கொரு குண்டர் படையை நிறுவி நக்சலைட்டுகளை ஒழிக்க முயன்று வந்தனர். ஆளுக்கொரு பகுதி என சிறிய அளவில் செயல்பட்டு வந்த அந்த படைகளில் முக்கியமான சவர்னா சேனா, சன்லைட் சேனா போன்றவை இணைந்து ரன்வீர் சேனா தோன்றியது. ரன்வீர் சேனா 1994 ஆம் ஆண்டு போஜ்பூர் மாவட்டத்தில் பிரம்மேஸ்வர் சிங்கால் தோற்றுவிக்கப்பட்டது.
# பதனி டோலா படுகொலை

## படுகொலை

ரன்வீர் சேனா ஜூலை 21, 1996 அன்று நடத்திய மூன்று மணி நேர தாக்குதலில் இறந்துபோன 21 பேரில், 20 பேர் பெண்களும், சிறுவர்களும், குழந்தைகளும். இந்தப் படை நூற்றுக்கணக்கில் தலித் மக்களைக் கொடூரமாக கொன்றிருக்கிறது. 'பெண்களையும், குழந்தைகளையும் கூட இரக்கமில்லாமல் கொன்றதற்கு காரணம், குழந்தைகள் வளர்ந்து நக்சலைட்டுகளாகி விடுவார்கள், பெண்கள் அத்தகைய எதிர்கால நக்சலைட்டுகளை பெற்றுக் கொடுக்கிறார்கள்' என்று ரன்வீர் சேனா அறிவித்தது.
# பதனி டோலா படுகொலை

## வழக்குகளும் தீர்ப்புகளும்

கீழமை நீதிமன்றத்தில் இவ்வழக்கின் தீர்ப்பு பதினான்கு ஆண்டுகள் கழித்து வந்தது. இவ்வழக்கில் 63 பேர் மீது குற்றம் சுமத்தப்பட்டிருந்தாலும், கீழமை நீதிமன்றத்தில் வழக்கு நடந்துகொண்டிருந்த பொழுதே, நான்கு பேர் இறந்து போனார்கள்; ஐந்து பேர் பாட்னா உயர் நீதிமன்றத்தால் வழக்கிலிருந்து விடுவிக்கப்பட்டனர்; ஒருவர் தேடப்படும் குற்றவாளியாக அறிவிக்கப்பட்டார். மீதிப் பேரில், 30 பேரை வழக்கிலிருந்து விடுதலை செய்த கீழமை நீதிமன்றம், 3 பேருக்குத் தூக்கு தண்டனையும், 20 பேருக்கு ஆயுள் தண்டனையும் விதித்து மே, 2010 இல் தீர்ப்பளித்தது. பாட்னா உயர் நீதிமன்றம் இத்தீர்ப்பை தள்ளுபடி செய்து, 23 குற்றவாளிகளையும் நிரபராதிகள் என அறிவித்து விடுதலை செய்துவிட்டது
# பதனி டோலா படுகொலை

## பின் விளைவுகள்

ரன்வீர் சேனாவின் தலைவர் பிரம்மேஷ்வர் சிங், ஜூன் 1 – 2012 அன்று பீகார் மாநிலம், போஜ்பூர் மாவட்டத் தலைநகர் ஆராவில் சுட்டுக் கொல்லப்பட்டான். நவாதா காவல் நிலைய எல்லைக்கு உள்பட்ட கட்டிரா மொஹல்லா என்ற இடத்தில் இவன் காலை நடைப் பயிற்சிக்கு சென்ற போது ‘அடையாளம்’ தெரியாத ஆறு பேர் சுட்டுக் கொன்றனர்.
# விக்கிப்பீடியா:தனியெழுத்து மாய இடைவெளி நீக்கம்

பார்க்க  
- ZWNJ
- ஆலமரத்தடி ரையாடல்
- தமிழா மடற்குழு உரையாடல்  
பயனர்:Logicwiki/ZWNJ பக்கத்தில் அனைத்து ZWNJ கொண்ட பக்கங்களையும் இட்டுள்ளேன். அதில் குறிப்புகளும் இட்டுள்ளேன். இங்கு எவ்வாறு துப்புரவு செய்வது என்பது பற்றி உரையாடிய பின்னர் துப்புரவைச் செய்யலாம். மீடியாவிக்கி நிரலாளரும் இந்திய மொழி கணிமை வல்லுனரான சந்தோஷ் தொட்டிங்கலிடம் ZWNJ/ZWJ/ZWSP பற்றி கேட்டறிந்தேன். இது பிற மொழிகளில் ஒரு எழுத்துக்கள் பல வடிவங்களில் வருமாயின், அவற்றை எழுத்துருக்கள் புரிந்து கொள்ள உதவக்கூடிய மாயயெழுத்துக்கள் இவை. அவர் தமிழில் இது பயன்படுத்துவதில்லை என்றார். ஆனால் ஒருங்குறியின் இது பற்றிய அறிக்கை ஒன்றில் தமிழிலும் ZWNJ பயன்படுத்தலாம் என்று குறிப்பிட்டுள்ளனர்.  
ஆனால் எந்த ஓரிடம் என்று சொல்லவில்லை. தமிழ் விக்கியின் தலைப்புகள் தரவில் ஓட்டிப் பார்த்ததில் 'க்ஷ்' க்கு மட்டும் இது தேவைப்படலாம் என்று தோன்றுகிறது, ஏனென்றால் நான் க்.ஷ், க்ஷ் என்று இரு முறையையும் பார்த்த நினைவு.(நான் தவறாக இருக்கலாம்). தமிழா குழுவில் உரையாடல் ஒன்றைத் தொடங்கி மேலும் விவரங்கள் அறியமுடியுமா என்று பார்க்கிறேன். தலைப்புகளை சரி செய்த பின்னர் regex மூலம் இயங்கும் ஒரு தானியங்கியைக் கொண்டு முழு தரவிலிருந்து இதை நீக்கிவிடலாம். கூகிள் ZWNJ நீக்கித் தான் தேடுதல் முடிவுகளைத் தருமாம்(ஆகையால் அங்கு பாதிப்பில்லை). ஆனால் விக்கியிலுள்ள தேடுதல்(பொதுவாக் Lucene) ZWNJ இருந்தால் இரண்டு சொற்களாகப் பிரித்துப் பார்க்கும். தானியங்கி ஓட்டுவதை உடனடியாகச் செய்ய வேண்டும் என்பதில்லை, இவ்வளவு காலம் இருந்த இவ்வழு மேலும் சில நாட்கள் பொருத்திருந்து, இதுபற்றி நன்கு முழுமையாக அறிந்த பிறகு சரியான முறையில் சரி செய்தால் நன்மை. நன்றி ஸ்ரீகாந்த் (பேச்சு) 17:40, 31 மே 2012 (UTC)
---
சில உரையாடல்களைப் படித்ததிலும், தரவுகளைப் பார்த்ததிலும் ZWNJ க்ஷ க்ஷ(க்ZWNJஷ) வேறுபடுத்துவதற்கு மட்டும் பயன்படுத்தலாம் என்ற புரிதலுக்கு வந்துள்ளேன். அது தவிர தமிழ் விக்கியில் ஃபோ என்பதை இரு எழுத்தாக மாற்ற ZWNJ ஓரிடத்தில் பயன்படுத்தப்பட்டுள்ளது. இது தவறு என நினைக்கிறேன். தவிர ஒருங்குறி அறிக்கையிலேயே ZWNJ ஒரு இடத்தில் மட்டும் பயன்படுத்த வேண்டும் எனக் குறிப்பிட்டுள்ளனர். தமிழா குழுமத்திற்கு மடல் அனுப்பியுள்ளேன். விளக்கம் வரும் வரை காத்திருக்கிறேன். ஏற்கனவே பயனர்:Logicwiki/ZWNJ பட்டியலிலிருந்த சர்ச்சையற்ற பிற கட்டுரைகளை நகர்த்தி, தேவையற்ற தலைப்புகளை நீக்கிவிட்டேன். பிற திட்டங்களிலும் நிர்வாகிகள் அவ்வாறு செய்யுமாறு கேட்டுக்கொள்கிறேன். அடுத்து செய்ய வேண்டியவை
1. தானியங்கி கொண்டு முழு தரவுதளத்திலுள்ள க்ஷ தவிர்த்து அனைத்து ZWNJகளையும் நீக்க வேண்டும். (க்ஷ முடிவு பொருத்து மாறலாம்)
1. எ-கலப்பை, என்.எச்.எம் ரைட்டர் முதலிய தட்டச்சு கருவிகளின் பால் வழுக்கள் பதிந்து அவை மூலம் தட்டச்சும் பயனர்கள் தேவையில்லா இடங்களில் ZWNJ நுழைக்காமல் இருக்கச் செய்யவேண்டும்.
1. அவர்கள் அவ்வழுக்களை சரி செய்யாமலிருந்தாலோ, பயனர்கள் பழைய வழுவுள்ள பதிப்பை தட்டச்சப் பயன்படுத்தலாம் என்பதாலும் ZWNJ நீக்கும் தானியங்கி மாதம் ஒரு முறை ஓட்டிக் கொண்டிருக்க வேண்டும்.
1. தேவையற்ற இடங்களில் ZWNJ நீக்குவது தேடல் முடிவுகளின் தரத்தை உயர்த்தும். ஆகையால் அவசியம் செய்ய வேண்டிய ஒன்று. முன்பே இரு முறை இதுபற்றி உரையாடியும் நீக்காமல் விட்டது தவறிய வாய்ப்புகள். :(
# விக்கிப்பீடியா:தனியெழுத்து மாய இடைவெளி நீக்கம்

### க்ஷ் பற்றி

1. பேச்சு:அக்சோப்ய_புத்தர் பக்கத்தில் இரவி க்ஷ்(கூட்டாக எழுதுவது) எப்படி பொது வழக்கில் இல்லாதது என்று குறிப்பிட்டுள்ளார். க்ஷ(தனித்தனியாக எழுதுவது) தமிழகத்திலாவது பொது வழக்கில்(சிறு அளவில்) உள்ளது.
1. கிரந்தம் பற்றி இணக்க முடிவில்லாததால் க்ஷ் பயன்பாடுத் தெளிவு வேண்டும். (வெறும் வழிமாற்றுதலாக இருந்தாலும் கூட)
- தெரிவு 1: எப்படி கிரந்தம் தவிர்த்தும் சேர்த்தும் எழுதுவது போல் ZWNJ பயன்பாட்டையும் பயனரின் விருப்பத்திற்கேற்றார் போல் விட்டுவிடலாம்.
- தெரிவு 2: ZWNJ சேர்க்க கூடாது. க்ஷ கூட்டெழுத்தாகத் தான் இருக்க வேண்டும்.
- தெரிவு 3: ZWNJ சேர்த்தே அனைத்து க்ஷ எழுத வேண்டும். இதற்கு தட்டச்சுக் கருவியில் மாற்றம் செய்ய வேண்டும். எழுத்துப்பெயர்ப்பில் செய்துவிடலாம். <strike>தமிழ்99 வடிவத்தில் இப்பொழுது இடமில்லை. சேர்க்க வேண்டும் என்ற கோரிக்கை உள்ளது.</strike> தமிழ்99 இல் T கூட்டெழுத்து இடவேண்டும். hfW விசைகளால் 'க்ஷ' பிரித்தே வரும். இலங்கையில் பிரித்தே எழுதும் வழக்கே இருப்பதாகவும், அதுவே மாற்றியமைக்கப்பட்ட இரங்கநாதன் வடிவத்திலுள்ளதாகப் படித்தேன்  
உங்கள் கருத்தக்களை இங்கு இடவும். சந்தேகமிருப்பின் கேளுங்கள் :) ஸ்ரீகாந்த் (பேச்சு) 19:57, 2 சூன் 2012 (UTC)
---
1. தமிழக அரசாணை -- APPENDIX - C Tamil99 Extended Keyboard Sequence for Tamil Unicode (TU) and TACE16 page 9 of 13 -- (பக்கம் 37)யில் உள்ள ZWNJ பற்றிய குறிப்பு இயல்பிருப்பாக க் பிறகு ஷ தட்டச்சு செய்தால் க்ஷ பிரித்தே எழுத்தப்படவேண்டும், கூட்டேழுத்து வேண்டுமென்போர் அதற்கென உள்ள தனி விசை பயன்படுத்த வேண்டும். ஸ்ரீகாந்த் (பேச்சு) 06:11, 6 சூன் 2012 (UTC)
---
# விக்கிப்பீடியா:தனியெழுத்து மாய இடைவெளி நீக்கம்

## கருத்துக்கள்

:கிரந்தத்தை நீக்கி எழுத மேலும் ஒரு காரணம் :) க்ஷ அல்லது க்ஷ வேண்டுமென்றால் எனது வாக்கு தெரிவு 2க்கே. இதனை பயனர் விருப்பிற்கு விடுவது சரியில்லை. தமிழகத்திலும் இலங்கையிலும் ஒரேபோல இருக்க வேண்டுமெனில் தெரிவு 3இன்படி நடவடிக்கைகள் எடுக்க வேண்டும்.--மணியன் (பேச்சு) 20:14, 5 சூன் 2012 (UTC)  
: நான் தெரிவு 1 விரும்புவேன். ஆனால் தமிழக அரசாணைப் படி க்-ஷ தட்டச்சு செய்யும் பொழுது தனியாக வரவேண்டும், கூட்டெழுத்து வேண்டுமென்போர் அதற்கென உள்ள தனி விசையைப் (அறிந்து) பயன்படுத்த வேண்டும். ஸ்ரீகாந்த் (பேச்சு) 06:11, 6 சூன் 2012 (UTC)
::உயிர்மெய்யாக வரும்பொழுது கூட்டெழுத்து சிக்கலைத் தரும். க்ஷோ என்பது எளிமையாக இருக்கும். க்ஷோ, க்ஷை, க்ஷௌ என்று எழுதுவது தமிழ் வழக்கிற்கு தவறான நடைமுறையாகும். ஷ என்ற எழுத்திற்கு உண்டான ஓ உயிரை ’க’விற்கும் சேர்த்து எழுதுவது பொருந்தாது. பழைய கிரந்தக் கூட்டெழுத்து முறை வழக்கத்தில் இல்லை என்பதால், இரண்டு வழிகளே உள்ளன.
:::1. எல்லா எழுத்துகளுக்கும் சேர்த்து பழைய கூட்டெழுத்து முறையை சேர்க்க வேண்டும். அது நடைமுறைக்கு ஒவ்வாது. யாருக்கும் புரியாது!! எளிமையானதும் அல்ல. ஒருங்குறியில் சேர்ப்பதும் தேவையில்லாத ஒன்று. பாதி எழுத்துகள் அரைகுறையாகவே தெரியும்.
:::2. இருக்கின்ற இரண்டு கூட்டெழுத்துகளையும் உடைத்தெழுத வேண்டும். உடைத்தெழுதுவதால் எளிமையாகவும் இருக்கும். கையால் எழுதுவோருக்கு குழப்பமும் வராது. ே+க்ஷ+ ா என்ற வரிசையில் எழுதுவது வழக்கத்திலும் இல்லை. இந்த வரிசையில் சிந்தித்து எழுதும்படி அரசுப் பாட நூல்களில் கற்பிக்கப்படவும் இல்லை. எழுத்துகளை அகர வரிசைப்படுத்தும்போதும் தவறாக வரிசைப்படுத்தப்படும். எனவே, இரண்டு கூட்டெழுத்துகளையும் உடைத்தெழுதுவதே சிறந்தது. zero width non joiner போட்டு உடைத்தெழுதலாம். விரும்புவோர் இணைத்து எழுதிக் கொள்ளட்டும். -தமிழ்க்குரிசில் (பேச்சு) 10:54, 15 ஆகத்து 2014 (UTC)
# இபோலா தீநுண்ம நோய்

**புலைக்காய்ச்சல் அல்லது இபோலா தீநுண்ம நோய்** (*Ebola virus disease*, **EVD**) அல்லது **இபோலா ரத்த இழப்பு சோகைக் காய்ச்சல்** (*Ebola hemorrhagic fever*, **EHF**) என்ற மனிதர்கள் சம்பந்தப்பட்ட நோயானது இபோலா கிருமியினால் உண்டாக்கப்படுகிறது. குறிப்பாக கிருமித் தொற்று ஏற்பட்ட இரண்டு நாட்களில் இருந்து மூன்று வாரங்களில் காய்ச்சல், கரகரப்பான தொண்டை, தசை வலிகள் (Myalgia–muscle pains), மற்றும் தலைவலி ஆகியவற்றுடன் அடையாளங்கள் ஆரம்பிக்கின்றன. குறிப்பாக கல்லீரல் மற்றும் சிறுநீரகம் வாந்தியுணர்வு (nausea) ஆகியவற்றின் செயல்பாடு குறைந்து போனதைத் தொடர்ந்து வாந்தி, மற்றும் வயிற்றுப்போக்கு ஆகியவை ஏற்படுகின்றன. இந்த நிலையில் சிலருக்கு ரத்தக்கசிவு பிரச்சனைகள் துவங்குகின்றன.  
இந்தக் கிருமியானது தொற்று ஏற்பட்டுள்ள ஒரு விலங்கின் (பொதுவாக குரங்கு அல்லது பழம் தின்னும் வௌவால்) ரத்தம் அல்லது உடல் திரவங்கள் ஆகியவற்றுடனான தொடர்பு காரணமாக சுவீகரிக்கப்படலாம். பழம் தின்னும் வௌவால்கள் தாங்கள் பாதிப்புக்கு உள்ளாகாமலேயே கிருமியைக் தங்கள் வசம் கொண்டபடி பரப்புவதாக நம்பப்படுகிறது. மனிதர்களுக்குள் தொற்று நேர்ந்தவுடன், நோயானது இதர மக்களிடையே பரவக்கூடும். ஆண்களில் உயிர் பிழைப்பவர்கள் இரண்டு மாதங்களுக்கு விந்து வழியாக நோயைக் கடத்த இயலும். நோய் கண்டறிதலுக்காக முதல் நிலையில் குறிப்பாக மலேரியா, காலரா மற்றும் இதர கிருமிரீதியான ரத்த இழப்பு காய்ச்சல்போன்ற இதனையொத்த அடையாளங்களைக் கொண்ட நோய்கள் விலக்கப்படுகின்றன. நோய் கண்டறிதலை உறுதிப்படுத்த கிருமிரீதியான ஆன்ட்டிபாடீஸ், கிருமிரீதியான ஆர் என் ஏ, அல்லது அந்தக் கிருமிக்காகவே ரத்த மாதிரிகள் சோதிக்கப்படுகின்றன. சூடான் மற்றும் காங்கோ ஜனநாயகக் குடியரசுஆகிய நாடுகளில்தான் இ வி டி முதன் முதலாக அடையாளம் காணப்பட்டது. இந்த நோயானது ஆப்பிரிக்காவின் சஹாரா பாலவனம் ஒட்டிய பகுதியின் உஷ்ணப் பிரதேசங்களில்தான் குறிப்பாக நேருகிறது. இன்றைய தேதிக்கு மிகப்பெரிய பரவலானது, நடப்பிலிருக்கும் 2014 மேற்கு ஆப்பிரிக்க இபோலா பரவல்ஆகும், இது கினியா, சியர்ரா லியோன், லைபீரியா மற்றும் சாத்தியமாகவே நைஜீரியாஆகிய நாடுகளை பாதிக்கிறது. ஆகஸ்டு 2014 நிலவரப்படி 1600 நிகழ்வுகள் அடையாளம் காணப்பட்டுள்ளன. தடுப்பு மருந்துஒன்றை உருவாக்க முயற்சிகள் மேற்கொள்ளப்பட்டு வருகின்றன என்றாலும், இதுவரை ஏதுமில்லை. இத் தீ நுண்மத்திற்கு எபோலா என்று அப்பகுதி ஆற்றின் பெயர் வைக்கப்பட்டது.
# இபோலா தீநுண்ம நோய்

## நோய் பரவல்

இத்தீநுண்ம நோய் வாய்ப்பட்ட நோயாளியின் நீர்மங்களுடன் தொடர்பு கொண்டவர்களுக்கு அவற்றின் மூலமாக தீ நுண்மம் உட்செல்கிறது. இது காற்றின் மூலமாகப் பரவுவதில்லை. எபோலா நோயுற்றவர்கள் ஏராளமாக குருதி இழப்பர். அவர்களது வயிற்றுப் போக்கிலும் வாந்தியிலும் குருதி இருக்கும். கடுமையான நோயுற்றவர்களின் மூக்கு, காதுகள் மற்றும் ஆண்/பெண்குறிகளிடமிருந்து குருதி ஒழுகும். இந்த நீர்மங்கள் மற்றவர்கள் நோய் பற்றிக்கொள்ள காரணமாக அமைகின்றன.